b'\n_START_ARTICLE_\nKlaustrofobija\n_START_PARAGRAPH_\nKlaustrofobija (lat. claustrum \xe2\x80\x9ekavez\xe2\x80\x9c, starog. \xcf\x86\xcf\x8c\xce\xb2\xce\xbf\xcf\x82 ph\xc3\xb3bos \xe2\x80\x9estrah\xe2\x80\x9c, \xe2\x80\x9efobija\xe2\x80\x9c) predstavlja anksiozni poreme\xc4\x87aj straha od zatvorenog ili uskog prostora. Klaustofobi mogu do\xc5\xbeivjeti napade panike prilikom ulaska u sku\xc4\x8dene prostore kao \xc5\xa1to su dizala, vlakovi ili zrakoplovi. Klaustrofobija se mo\xc5\xbee lije\xc4\x8diti na na\xc4\x8din sli\xc4\x8dne drugim anksioznim poreme\xc4\x87ajima. Postoji nekoliko metoda uklju\xc4\x8duju\xc4\x87i kognitivnu terapiju pona\xc5\xa1anja i uporabu anti-anksioznih lijekova._NEWLINE_Klaustrofobija se smatra suprotno\xc5\xa1\xc4\x87u agorafobije ("strah od otvorenih prostora").\n_START_SECTION_\nPro\xc5\xa1irenost\n_START_PARAGRAPH_\nIstra\xc5\xbeivanja pokazuju da 5 do 10% ljudi koji su bili podvrgnuti pretragom nuklearnom magnetskom rezonancijom ima klaustrofobiju. Otkriveno je da je 7% pacijenata imalo "neidentificiranu" klaustrofobiju, zbog koje je pretraga morala biti prijevremeno okon\xc4\x8dana. 30% je izjavilo da je osje\xc4\x87alo bla\xc5\xbee neugode zbog le\xc5\xbeanja u zatvorenom prostoru tijekom du\xc5\xbeeg vremena.'